SCB ปล่อยกู้อเนกประสงค์สูงสุด 5 ล้าน
ไทยพาณิชย์จัดแคมเปญ "จ่ายไม่อั้น" ให้สินเชื่ออเนกประสงค์ วงเงินกู้เดิมสูงสุด 5 ล้าน เบิกถอนได้ตลอดระยะเวลา
16 ก.พ. 2553

ไทยพาณิชย์จัดแคมเปญ "จ่ายไม่อั้น" ให้สินเชื่ออเนกประสงค์ วงเงินกู้เดิมสูงสุด 5 ล้าน เบิกถอนได้ตลอดระยะเวลา
นางกรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์  กล่าวว่า ธนาคารจับมือกับบริษัทแสนสิริ ออกแคมเปญ “SCB จ่ายไม่อั้น” ซึ่งลูกค้าจะได้สิทธิประโยชน์ 3 ต่อ ได้แก่ สินเชื่อวงเงินกู้อเนกประสงค์เติมเต็ม วงเงินกู้เดิม การเบิกจ่ายจำนวนครั้งไม่อั้น ตลอดระยะเวลาที่เป็นลูกค้าสินเชื่อบ้าน วงเงินสูงสุด 5 ล้านบาท 
นอกจากนี้ จะได้บัตรเดบิตพลัส “เจ็บไม่อั้น” รับสิทธิ์การรักษาพยาบาลไม่จำกัดจำนวนครั้ง วงเงิน 5,000 บาท ต่อครั้ง ฟรีค่าธรรมเนียมปีแรก 
ขณะเดียวกัน ลูกค้าที่ใช้บัตรเครดิตไทยพาณิชย์แสนสิริ แพลทินัม จองซื้อบ้านใหม่ และใช้บริการสินเชื่อกับธนาคาร มีสิทธิ์รับคะแนนสะสม 50,000 – 140,000 คะแนน เพื่อแลกรับ บริการ ซักอบรีด ทำความสะอาดบ้าน ทำสวน หรือรับผลิตภัณฑ์เครื่องใช้ไฟฟ้า เช่น ทีวี เครื่องดูดฝุ่น ไมโครเวฟ ด้วยคะแนนต่ำเกว่าปกติ  
ทั้งนี้ ธนาคารคาดว่าแคมเปญนี้จะช่วยกระตุ้นสินเชื่อบ้าน โดยธนาคารตั้งเป้าหมายที่จะปล่อยสินเชื่อที่อยู่อาศัยทั้งปี 2553 ที่ 55,000 – 60,000 ล้านบาท และคงความเป็นผู้นำตลาดสินเชื่อที่อยู่อาศัย ด้วยส่วนแบ่งตลาดมากกว่าร้อยละ 30% ของระบบธนาคารพาณิชย์ไทย  และทำให้ฐานสินเชื่อคงค้างสิ้นปีอยู่ที่ระดับ 250,000 ล้านบาท